**Ministru kabineta rīkojuma projekta “Par valsts nekustamā īpašuma nodošanu Rīgas Stradiņa universitātes īpašumā un Rīgas Stradiņa universitātes īpašumā esošā nekustamā īpašuma pārņemšanu valsts īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekta (turpmāk – rīkojuma projekts) mērķis ir atbilstoši tiesiskajam regulējumam:1) nodot bez atlīdzības Rīgas Stradiņa universitātes īpašumā valsts nekustamo īpašumu – zemes vienību un divas ēkas Dārza ielā 4, Rīgā, kas nepieciešams Rīgas Stradiņa universitātes Satversmes 2.2.punktā norādīto mērķu īstenošanai;2) nodot bez atlīdzības valstij Veselības ministrijas personā RSU īpašumā esošo nekustamo īpašumu - zemes vienību un divas ēkas Kapseļu ielā 8, Rīgā, kas ar Ministru kabineta 2015.gada 25.marta rīkojumu Nr.153 “Par valsts nekustamo īpašumu nodošanu Rīgas Stradiņa universitātes īpašumā” tika nodots Rīgas Stradiņa universitātes īpašumā un netiek izmantots Rīgas Stradiņa universitātes Satversmes[[1]](#footnote-1) 2.2. punktā noteikto mērķu īstenošanai.Atbilstoši Oficiālo publikāciju un tiesiskās informācijas likuma 7. panta trešajai daļai Ministru kabineta rīkojums stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42.panta pirmā daļa, 42.1 panta pirmā daļa, 43.pants.Likuma “Par kultūras pieminekļu aizsardzību” 8.panta pirmā un trešā daļa, 9.pants.Rīgas Stradiņa universitātes Senāta prezidija sēdes 2020.gada 21.janvāra lēmums (prot.Nr.3-1/1/2020) “Par RSU nekustamā īpašuma attīstības plānu”.Augstskolu likuma 76.panta pirmā daļa un otrās daļas 4.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Valsts nekustamais īpašums (nekustamā īpašuma kadastra Nr. 0100 064 0258) Dārza ielā 4, Rīgā, (turpmāk – nekustamais īpašums) ierakstīts Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījumā Nr. 100000142915 uz valsts vārda Veselības ministrijas personā, lēmuma datums: 03.08.2004.

Nekustamais īpašums sastāv no zemes vienības (zemes vienības kadastra apzīmējums 0100 064 0258) 1358 m² platībā un divām būvēm (dispansera ēka (būves kadastra apzīmējums 01000640258001) un palīgceltne (būves kadastra apzīmējums 01000640258002) (turpmāk –Nekustamais īpašums).Nekustamā īpašuma kadastrālā vērtība uz 2021.gada 1.janvāri – 70 540,00 *euro.* Zemes vienības lietošanas mērķis: 901 – Izglītības un zinātnes iestāžu apbūve. Dispansera ēkas galvenais lietošanas veids: 1264- Ārstniecības vai veselības aprūpes iestāžu ēkas. Palīgceltnes galvenais lietošanas veids 1274 - Citas, iepriekš neklasificētas, ēkas.Zemesgrāmatas nodalījuma Nr. 100000142915 III daļas 1.iedaļā norādītas lietu tiesības, kas apgrūtina nekustamo īpašumu: Zemes gabala teritorijā izbūvētas telekomunikācijas; Valsts akciju sabiedrības "Latvenergo" filiālei "Rīgas elektrotīkli" piederošs ievads un kabeļu tīkli 10 m² platībā.Ar 26.11.2018. vēstuli Nr.51-7/300/2018 un 12.02.2021. vēstuli Nr.60-6/55/2021 Rīgas Stradiņa universitāte (turpmāk – RSU) lūgusi Veselības ministriju nodot bez atlīdzības Nekustamo īpašumu RSU īpašumā. Saskaņā ar RSU Senāta prezidija 21.01.2020. sēdes lēmumu (prot. Nr. 3-1/1/2020) “Par RSU nekustamā īpašuma attīstības plānu” lemts par RSU nekustamā īpašuma attīstības plānu 2020. - 2026. gadam, kurā iekļauti nekustamie īpašumi Dārza iela 4, Rīgā, un Kapseļu iela 8, Rīgā.RSU nekustamo īpašumu portfeļa kompleksa attīstība veicama atbilstoši RSU Attīstības stratēģijai 2016. – 2021.gadam[[2]](#footnote-2) un citiem publiskās pārvaldes darbību regulējošiem normatīvajiem aktiem. RSU nekustamo īpašumu attīstības plāna dokumentā 2.2.punktā ir noteikts, ka līdz 31.01.2026. plānots sekojošs RSU nekustamo īpašumu portfelis: *1.grupa: Nekustamie īpašumi pamatdarbības veikšanai  -* Dārza iela 4, Rīga, savukārt *4.grupa: Atsavināmie nekustamie īpašumi*  ir ietvertas nekustamais īpašuma: Kapseļu ielas 8, Rīga.Nekustamais īpašums Dārza iela 4, Rīgā, RSU nepieciešams, lai nodrošinātu RSU Satversmes (apstiprināta ar likumu “Par Rīgas Stradiņa universitātes Satversmi”) 2.2.punktā minēto mērķu izpildi – piedāvāt un realizēt plašu universitātes akadēmisko un profesionālo izglītību, kā arī pētnieciskā darba iespējas šādos pamatvirzienos — medicīnā, veselības un sociālajā aprūpē, pedagoģijā, sociālajās zinātnēs un dabaszinātnēs.RSU ir sniegusi informāciju Veselības ministrijai (26.11.2018. vēstule Nr. 51-7/300/2018. un 12.02.2021. vēstule Nr.60-6/55/2021), ka Nekustamais īpašums nepieciešams medicīnas studiju virziena teorētisko un klīnisko mācību posmu kvalitātes celšanai. RSU vēlas iespēju attīstīt šo nekustamo īpašumu, pielāgojot to ģimenes medicīnas izglītības vajadzībām studiju programmā “Medicīna” - teorētisko un arī klīnisko apmācību posmā. Ēkā iecerēts izvietot ģimenes medicīnas katedru un izveidot “ideālo ģimenes ārsta praksi”, kas nodrošinātu arī klīniskās mācību bāzes funkcijas. Realizējot ieceri, primāri tiks radīta infrastruktūra RSU 6. kursa studentu klīniskās rotācijas prakšu un rezidentu apmācību nodrošināšanai.Saskaņā ar spēkā esošajiem Rīgas teritorijas plānojuma 2006.-2018.[[3]](#footnote-3) dokumentiem (spēkā esošs un apstiprināts ar Rīgas domes 20.12.2005. saistošajiem noteikumiem Nr. 34. “Rīgas teritorijas izmantošanas un apbūves noteikumi”) (turpmāk – Saistošie noteikumi) nekustamais īpašums atrodas Savrupmāju apbūves teritorijā (Sdz), kura atļautā izmantošana noteikta Saistošo noteikumu “Rīgas teritorijas izmantošanas un apbūves noteikumi” 6.1.apakšnodaļā. Nekustamais īpašums ar 02.06.2017. pārvaldīšanas līgumu ir nodots VSIA "Rīgas psihiatrijas un narkoloģijas centram (turpmāk – RPNC) apsaimniekošanā. Nekustamais īpašums netiek izmantots RPNC funkciju nodrošināšanai un tā uzturēšana un apsaimniekošana RPNC ir zaudējumus nesoša.RSU Attīstības stratēģijā 2015.-2021.gadam un RSU Infrastruktūras perspektīvajā attīstības plānā laika posmam līdz 2026.gadam ir apstiprināta RSU infrastruktūras koncentrēšana ar mērķi centralizēt studiju un zinātnisko *kampusu* Rīgā, Pārdaugavā, Dzirciema apkaimē. Pieņemot RSU Senāta prezidija 21.01.2020. sēdes lēmumu (prot. Nr. 3-1/1/2020) par nekustamā īpašuma nodošanu RSU funkciju izpildei, tika ņemts vērā arī apstāklis, ka nekustamais īpašums atrodas tiešā RSU galvenās ēkas Dzirciema iela 16, Rīga tuvumā. Saskaņā ar normatīvajiem aktiem, jaunas apbūves veidošana šajā nekustamajā īpašumā nav iespējama.Saskaņā ar Atsavināšanas likuma 42.panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādas publiskas funkcijas veikšanai nekustamais īpašums tiek nodots, kā arī paredz nosacījumu, ka gadījumā, ja nodotais nekustamais īpašums vairs netiek izmantots atvasinātas publiskas personas funkciju veikšanai, atvasināta publiska persona šo īpašumu bez atlīdzības nodod valstij. Atbilstoši Atsavināšanas likuma 43.pantam un 5.pantam, šā likuma 42.pantā minētajos gadījumos lēmumu par publiskas personas mantas nodošanu īpašumā bez atlīdzības pieņem Ministru kabinets. Saskaņā ar Augstskolu likuma 7.panta pirmo daļu valsts dibinātās augstskolas (izņemot Latvijas Nacionālo aizsardzības akadēmiju) ir atvasinātas publiskas personas un saskaņā ar RSU Satversmes 1.4. punktu RSU ir valsts dibināta augstākās izglītības un zinātnes institūcija ar pašpārvaldes tiesībām, atvasināta publiska persona.No RSU 26.11.2018. vēstulē Nr. 51-7/300/2018 un 12.02.2021. vēstulē Nr.60-6/55/2021 Veselības ministrijai sniegtās informācijas izriet, ka nekustamo īpašumu nav plānots izmantot RSU saimnieciskajai darbībai, bet gan teorētisko un klīnisko mācību posmu kvalitātes celšanai atbilstoši RSU mācību profilam un augstskolas darbību regulējošo normatīvo aktu prasībām.Atbilstoši komercdarbības atbalsta kontroles regulējošiem normatīvajiem aktiem, ja kāda infrastruktūra ir publiski pieejama un tajā netiek veikta saimnieciskā darbība, var secināt, ka netiek sniegts komercdarbības atbalsts. Ievērojot minēto, pārņemot nekustamo īpašumu RSU īpašumā , gadījumā, ja kādā brīdī nekustamajā īpašumā RSU plānos veikt papildinošo saimniecisko darbību, tai ir jāņem vērā, ka saskaņā ar Atsavināšanas likuma 42.panta (2)5 daļu publiskas personas nekustamo īpašumu, kas nodots bez atlīdzības funkciju vai deleģēta pārvaldes uzdevuma veikšanai, ir tiesības izmantot papildinošu saimniecisku darbību veikšanai tikai tiktāl, ciktāl šī saimnieciskā darbība ir nepieciešama un saistīta ar funkcijas vai deleģēta pārvaldes uzdevuma veikšanu, kā arī ievērojot nosacījumus, kas izriet no Eiropas Savienības aktiem komercdarbības atbalsta kontroles jomā.Ņemot vērā minēto, ir sagatavots rīkojuma projekts, kas paredz nodot valsts nekustamo īpašumu Dārza ielā 4, Rīgā RSU īpašumā bez atlīdzības RSU Satversmes 2.2.punktā norādīto mērķu īstenošanai.Rīkojuma projekts paredz pienākumu RSU nekustamo īpašumu bez atlīdzības nodot valstij, ja tas vairs netiek izmantots rīkojuma projektā minētā uzdevuma īstenošanai.1. Saskaņā ar Ministru kabineta 25.03.2015. rīkojumu Nr.153 “Par valsts nekustamo īpašumu nodošanu Rīgas Stradiņa universitātes īpašumā” (turpmāk – MK rīkojums Nr.153) 1.5.punktu valsts nekustamais īpašums (nekustamā īpašuma kadastra Nr. 0100 059 0222) - zemes vienība 2324 m2 platībā (zemes vienības kadastra apzīmējums 0100 059 0222) un divas būves (būvju kadastra apzīmējumi 0100 059 0222 001 un 0100 059 0222 002) - Kapseļu ielā 8, Rīgā ir nodots bez atlīdzības Rīgas Stradiņa universitātes īpašumā.

Nekustamais īpašums (nekustamā īpašuma kadastra Nr. 0100 059 0222) Kapseļu ielā 8, Rīgā (turpmāk – nekustamais īpašums Kapseļu ielā 8) līdz MK rīkojuma Nr.153 izdošanai atradās valsts īpašumā Veselības ministrijas personā. Šobrīd nekustamais īpašums Kapseļu ielā 8 ir ierakstīts Rīgas pilsētas Vidzemes priekšpilsētas tiesas zemesgrāmatu nodaļas Rīgas pilsētas zemesgrāmatas nodalījumā Nr.100000317247 uz Latvijas valsts vārda RSU  personā. Nekustamā īpašuma Kapseļu ielā 8 sastāvā esošās būves (būves kadastra apzīmējums 0100 059 0222 001) nosaukums: dienesta viesnīca; galvenais lietošanas veids: viesnīcu ēkas. Ēka (būves kadastra apzīmējums 0100 059 0222 001) ir vietējas nozīmes arhitektūras piemineklis ”Dzīvojamā ēka” (valsts aizsardzības Nr.8088). Pamats: 29.10.1998. LR Kultūras ministrijas rīkojums Nr.128. Normatīvajos aktos noteiktajā kārtībā, Valsts kultūras pieminekļu aizsardzības inspekcija 28.05.2014. nosūtīja RSU norādījumus par vietējās nozīmes arhitektūras pieminekļa “Dzīvojamā ēka” (valsts aizsardzības Nr.8088) izmantošanu un saglabāšanu. Savukārt RSU 16.06.2014., ievērojot kultūras pieminekļu aizsardzības jomu regulējošo normatīvo aktu noteikumus, nosūtīja Valsts kultūras pieminekļu aizsardzības inspekcijai apliecinājumu par iepazīšanos ar norādījumiem. Nekustamā īpašuma kadastrālā vērtība uz 2021.gada 1.janvāri – 18 5687,00 *euro.*Būves (būves kadastra apzīmējums 0100 059 0222 002) nosaukums: šķūnis; galvenais lietošanas veids: citas, iepriekš neklasificētas ēkas.Nekustamo īpašumu Kapseļu ielā 8, RSU Rīgas Stradiņa universitāte neizmanto, MK rīkojuma Nr.153 2.1.4.punktu minētās funkcijas realizēšanai - nodrošināt dienesta viesnīcu viespasniedzējiem un studentiem, kā arī studiju un pētniecības procesam nepieciešamās atbalsta infrastruktūras pieejamību un attīstību. RSU līdz šim, kā arī tuvākajos gados nav paredzēti ienākumi no šīs viesnīcas ēkas, jo ēkas pašreizējais stāvoklis neļauj to izmantos paredzētajam mērķim. Ir jāveic ēkas rekonstrukcija, nepieciešami papildus kapitālieguldījumi. Paredzētais ienākumu apjoms pēc ēkas rekonstrukcijas nenosegtu veiktos ieguldījumus un tekošās izmaksas, līdz ar to nekustamais īpašums radīs RSU būtiskus finanšu zaudējumus. Līdz ar to nav RSU nepieciešams un ir pārņemams atpakaļ valstij un tiek nodots Veselības ministrijas valdījumā.MK rīkojuma Nr.153 2.2.punkts nosaka, ka bez atlīdzības tiek nodots valstij nekustamais īpašums, ja tas vairs netiek izmantots šā rīkojuma minēto funkciju īstenošanai.Ar rīkojumu nekustamais īpašums Kapseļu ielā 8 tiek pārņemts vatsts īpašumā un nodots Veselības ministrijas valdījumāLai nodrošinātu valsts Veselības ministrijas personā un RSU mantisko interešu līdzvērtīgu ievērošanu, Veselības ministrija un RSU vienojušās par iespēju nekustamo īpašumu nodošanu veikt kā savstarpēju apmaiņu.Ņemot vērā minēto, ir sagatavots MK rīkojuma projekts, kas paredz RSU īpašumā esošo valstij piekrītošo nekustamo īpašumu Kapseļu ielā 8, Rīgā pārņemt bez atlīdzības valsts īpašumā un nodot Veselības ministrijas valdījumā.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības Ministrija un RSU. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | RSU, RSU studenti, pasniedzēji, apmeklētāji, viesi un Rīgas pilsētas iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā *Tiesību aktu projekti*. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par Rīkojuma projekta izpildi atbildīgā ir Veselības ministrija un RSU. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iesniedzējs:

Veselības ministrs Daniels Pavļuts

Vīza: valsts sekretāre Indra Dreika

A.Jurevica, 60005510

Agnese.Jurevica@vm.gov.lv

1. https://likumi.lv/ta/id/63552-par-rigas-stradina-universitates-satversmi [↑](#footnote-ref-1)
2. https://www.rsu.lv/sites/default/files/imce/Dokumenti/general/rsu\_strategija\_2017-2021.pdf [↑](#footnote-ref-2)
3. https://www.rdpad.lv/rtp/speka-esosais/rtp-2006-2018-g-ar-grozijumiem-180809/ [↑](#footnote-ref-3)